Les associacions de dones de Paterna entreguen els aliments arreplegats per al menjador social de la Casita de Carmen
02/03/2015

# Les associacions de dones de Paterna entreguen els aliments arreplegats per al menjador social de la Casita de Carmen

[![Moment de l’entrega del menjar per part de les associacions de dones a Carmen Roca d’esquerra a dreta Carmen Roca; Brigitte, presidenta de l’associació de dones Valterna's 1857; Andrea Sánchez, regidora de la dona i Mirasol de l’associació de dones de la Canyada](/images/noticias/2015/03/entrega-alimentos.jpg)](/images/noticias/2015/03/entrega-alimentos.jpg)

02.03.2015

Moment de l’entrega del menjar per part de les associacions de dones a Carmen Roca d’esquerra a dreta Carmen Roca; Brigitte, presidenta de l’associació de dones Valterna's 1857; Andrea Sánchez, regidora de la dona i Mirasol de l’associació de dones de la Canyada

La passada setmana, representants de diferents associacions de dones del municipi de Paterna, com l’associació de dones Valterna´s 1857 o l’associació de dones de la Canyada, es van acostar a la Casita de Carmen, en el barri de Campament, per a entregar el menjar arreplegat i recolzar així al de menjador social que Carmen Roca gestiona des de fa més de 22 anys. Es complia així el compromís que les associacions de dones de Paterna van aconseguir amb Carmen Roca durant el Ple Extraordinari del Dia de la Dona de l’any passat.

En l’actualitat el menjador social de la Casita de Carmen, proporciona ajuda a més de 90 veïns del municipi, inclosos 44 menors, perquè puguen satisfer diàriament les seues necessitats alimentàries.

CARMEN ROCA ALCALDESSA D’HONOR

Durant el Ple Extraordinari celebrat l’any passat amb motiu del dia de la dona, les associacions de dones de Paterna van decidir per unanimitat i sense necessitat de votació, que fóra la seua alcaldessa Carmen Roca, la infatigable veïna de Paterna que porta 22 anys entregada per complet a l’ajuda als més necessitats, ja siga per problemes de drogodependència o per problemes derivats de la crisi econòmica. "Ningú ho mereix més que tu", van coincidir les representants de les components de les Associacions de Dones del Municipi: Valterna's 1857, Actuales de Terramelar, Mujeres de La Cañada, Mujeres de Santa Rita, Amas de Casa y Consumidoras Tiryus, Mujeres Africanas i Mujeres de La Coma. Visiblement emocionada, a pesar de ser persona discreta gens amiga dels homenatges, Carmen Roca va acceptar l’oferiment i va presidir el Ple Extraordinari.